L'Ordre AAM/67/2011, de 14 de març, va aprovar les bases reguladores dels ajuts associats al contracte global d'explotació, i va convocar els corresponents a l'any 2012 (DOGC núm. 6097, de 28.3.2012).
La dotació inicialment establerta en l'esmentada Ordre AAM/67/2011 per a la convocatòria 2012 és de 5.500.000,00 euros.
En aquesta convocatòria s'ha presentat un elevat nombre de sol·licituds d'ajuts agroambientals que aconsella incrementar la quantia destinada a aquestes actuacions per tal d'afavorir el compliment dels objectius fixats en el Programa de desenvolupament rural de Catalunya per a la període 2007-2013 en l'àmbit del desenvolupament rural i la protecció del medi ambient.
El Reglament (CE) núm. 1698/2005, del Consell de 20 de setembre de 2005, relatiu a l'ajut al desenvolupament rural mitjançant el Fons Europeu de Desenvolupament Rural (FEADER) estableix a l'article 39.3 que els ajuts agroambientals només cobriran els compromisos que imposin més exigències que els requisits obligatoris corresponents establerts als articles 4 i 5 i als annexos III i IV del Reglament (CE) núm. 1782/2003, així com dels requisits mínims que s'estableixin en relació amb la utilització d'adobs i productes fitosanitaris i altres requisits obligatoris pertinents que estableix la legislació nacional, assenyalats al programa.
En aplicació d'aquest article, el Programa de desenvolupament rural de Catalunya pel període 2007-2013, estableix per a cada mesura agroambiental quines són les condicions bàsiques o requisits mínims dels diferents compromisos que conformen cada mesura, que s'han estat aplicant des de l'inici d'execució del PDR.
El Reglament (UE) 65/2011, de la Comissió, de 27 de gener de 2011, pel qual s'estableixen disposicions d'aplicació del Reglament (CE) 1698/2005, del Consell, quant a l'aplicació dels procediments de control i la condicionalitat en relació amb les mesures d'ajut al desenvolupament rural, estableix a l'article 18 que l'ajut sol·licitat es reduirà o denegarà quan no es compleixin les obligacions i els criteris que estableixen les normes obligatòries pertinents, els compromisos que van més allà d'aquestes normes i requisits, o els criteris d'admissibilitat diferents dels relacionats amb l'extensió de superfície o el nombre d'animals declarats.
Així mateix, estableix que l'Estat membre recuperarà o rebutjarà l'ajut o en determinarà la reducció en funció de la gravetat, l'abast i la persistència de l'incompliment detectat.
L'Ordre AAM//67/2012, de 14 de març, estableix, a l'article 27 i a l'annex relatiu a les pràctiques agroambientals, les condicions i la graduació dels compromisos específics d'aquests ajuts, que classifica en compromisos bàsics, principals i secundaris.
No obstant això, i per motius de transparència i per tal de facilitar el compliment per part dels beneficiaris i el control d'aquestes condicions bàsiques, es considera convenient relacionar dins la norma reguladora dels ajuts agroambientals els elements per controlar en que es concreta cada una de les condicions bàsiques establertes al PDR, així com les reduccions dels ajuts que comporta el seu incompliment, d'acord amb la gravetat, l'abast i la persistència de l'element incomplert, de conformitat amb el que estableix l'article 18 del Reglament (UE) 65/2011, de la Comissió.
Amb la concreció d'aquests elements de control es compleix el criteri manifestat per la Comissió en les auditories que està realitzant als diferents organismes pagadors, que consisteix a establir un control explícit d'aquestes condicions bàsiques, i en cas d'incompliment, aplicar reduccions de l'ajut que, d'acord amb la gravetat, abast i persistència de l'incompliment, poden arribar al 100% de l'ajut.
Per tant, amb la finalitat de millorar determinats aspectes de la tramitació d'alguna línia d'ajut i de corregir algunes remissions normatives, aquesta Ordre modifica també alguns articles de l'esmentada Ordre AAM/67/2012, de 14 de març.
S'incrementa la dotació inicialment establerta en l'article 6 de la dita Ordre AAM/67/2012, de 14 de març, en 119.056,58 euros, per la qual cosa aquest article queda redactat de la manera següent:
"6.1 Els ajuts que preveu aquesta convocatòria tenen caràcter de cofinançats amb el Fons Europeu Agrícola de Desenvolupament Rural (FEADER), d'acord amb el que preveu el PDR, i seran a càrrec de la partida pressupostària AG02 D/770000900/6140 dels pressupostos del Departament d'Agricultura, Ramaderia, Pesca, Alimentació i Medi Natural (DAAM), amb naturalesa de crèdit plurianual, per a l'any 2012, per un import màxim de 5.619.056,58 euros, dels quals 25.400,00 euros corresponen als ajuts que s'estableixen a l'empara del Reglament (CE) núm. 2078/1992 (DOUE L 215, de 30.7.1992), i 12.500.000,00 euros per a l'any 2013.
"6.2 La determinació de la quantia dels ajuts es realitzarà en funció del nombre de sol·licituds presentades i de la disponibilitat pressupostària, i d'acord amb els criteris d'atribució i prioritats que estableixen els annexos de l'Ordre, i tenint en compte els imports màxims següents per línia d'ajut:
"a) Primera instal·lació de joves agricultors i agricultores, fins a un import màxim de 4.350.000,00 euros de l'anualitat 2013.
"b) Modernització d'explotacions agràries, fins a un import màxim de 4.620.000,00 euros de l'anualitat 2013.
"c) Diversificació cap a activitats no agrícoles, fins a un import màxim d'1.000.000,00 d'euros de l'anualitat 2013.
"d) Utilització dels serveis d'assessorament per part de les persones agricultores, fins a un import màxim de 400.000,00 euros de l'anualitat 2013.
"e) Indemnització compensatòria en zones de muntanya i indemnització compensatòria en zones desfavorides fora de les de muntanya, fins a un import màxim de 2.400.000,00 euros de l'anualitat 2012.
"f) Pràctiques agroambientals, fins a un import màxim de 3.219.056,58 euros de l'anualitat 2012.
"g) Foment de la ramaderia ecològica, fins a un import màxim de 2.100.000,00 euros de l'anualitat 2013.
"h) Inversions no productives, fins a un import màxim de 30.000,00 euros de l'anualitat 2013.
"La Direcció General de Desenvolupament Rural podrà modificar aquest desglossament en funció de les disponibilitats pressupostàries finals i les necessitats per a cada línia d'ajut.
D'acord amb el que estableix l'article 13.2 del Decret 2/2012, de 3 de gener, en aquestes modificacions serà prioritari cobrir les necessitats de l'ajut a la primera instal·lació de joves agricultors i agricultores, si s'escau, respecte del repartiment en la resta de mesures."
Es modifica el segon paràgraf de l'article 12.1 de l'Ordre AAM/67/2012, de 14 de març, el qual queda redactat de la manera següent:
"Per al procediment general de CGE i l'ajut a les inversions no productives del procediment abreujat de CGE, el termini per a l'execució i justificació de les inversions finalitzarà el 15 de juliol de l'any 2013."
Es modifica l'article 15.14, on la referència al Decret legislatiu 38/2003, de 17 de novembre, s'ha d'entendre referida a la Llei 38/2003, de 17 de novembre.
Es modifiquen els apartats a) i b) de l'article 18.3, on la referència al Reglament (CE) núm. 1947/2006 s'ha d'entendre referida al Reglament (CE) 1974/2006.
Es modifica el vuitè paràgraf de l'article 24 de l'Ordre AAM/67/2012, de 14 de març, el qual queda redactat de la manera següent:
S'afegeix un nou article 27 bis a l'Ordre AAM/67/2012, de 14 de març, amb la redacció següent:
Reduccions i exclusions en cas d'incompliment d'altres criteris d'admissibilitat, compromisos i obligacions connexes (condicions bàsiques) en els ajuts agroambientals de l'annex 6.
Els ajuts establerts a l'annex 6 de l'Ordre es reduiran per als incompliments de les condicions bàsiques vinculades als compromisos agroambientals.
"En cas de que una mesura agroambiental tingui condicions bàsiques vinculades als compromisos agroambientals, la reducció s'aplicarà només sobre la base dels incompliments dels elements de les condicions bàsiques dels compromisos específics d'aquella mesura en concret.
El sistema de reduccions que s'aplicarà per als incompliments de cada una de les condicions bàsiques dels diferents compromisos agroambientals es calcularà sobre la base de la gravetat, l'abast i la persistència de l'incompliment.
"Un cop fixat el percentatge de reducció de l'ajut sobre la base de la gravetat de l'incompliment, aquest percentatge, en funció de l'abast i la persistència dels efectes de l'incompliment, es multiplicarà pel coeficient corresponent:
"A => Només afecta l'explotació: coeficient = 1.
"B => Repercussió fora de la explotació: coeficient = 1,5.
"A => Els efectes duren < 1 any: coeficient = 1.
"B => Els efectes són corregibles i duren >1 any: coeficient = 1,2.
"C => Els efectes no són corregibles: coeficient =1,5.
Les condicions bàsiques corresponents als diferents compromisos agroambientals dels ajuts de l'annex 6 són:
"Omplir i mantenir actualitzat un quadern d'explotació específic per a la producció integrada on s'inscriuran totes les operacions de conreu realitzades en cadascuna de les parcel·les
"b) Agricultura racional i de conservació en el conreu de la fruita de closca (9.3).
"Realitzar el manteniment i la conservació de la coberta vegetal.
En vinya, olivera i fruita seca no es llaura amb volteig a favor del pendent en recintes amb pendents superiors al 15% (a excepció que s'adoptin formes de cultiu especials com ara terrasses o bancals, cultiu en feixes, es practiqui conreu de conservació o es mantingui una cobertura de vegetació total del sòl) i en el cas d'existència de bancals s'evita qualsevol tipus de treball del sòl que afecti l'estructura dels talussos existents.
"Utilitzar tècniques mecàniques en l'eliminació de rebrots.
"En el cas de parcel·les de regadiu també cal realitzar anàlisis d'aigües cada cinc anys.
En cas que l'aigua sigui de pou, les anàlisis es faran com a mínim cada dos anys.
L'anàlisi química inclourà, almenys, les determinacions de nitrats, conductivitat i pH, sens perjudici d'altres elements que puguin ser d'interès
En superfícies de regadiu l'agricultor acredita el seu dret d'ús de l'aigua de reg concedit per l'administració hidràulica competent.
"En el control de plagues i malalties s'hauran de prioritzar, sempre que sigui possible, els mètodes biològics, biotecnològics, culturals, físics i genètics respecte als químics.
L'aplicació de mesures directes de control de plagues i malalties només s'efectuarà quan els nivells de població o les condicions ambientals superin els corresponents nivells màxims i/o criteris mínims d'intervenció segons la persona tècnica responsable.
En cas que calgui una intervenció química, les substàncies actives a utilitzar se seleccionaran d'acord amb els criteris de menor perillositat per als humans, la fauna i el medi ambient i l'efectivitat en el control de la plaga, el patogen o la malaltia.
"c) Sistemes alternatius a la lluita química per al conreu de la vinya (9.4).
"Disposar d'un sistema de trampes o indicadors de seguiment, de manera individual o col·lectiva, per controlar els llindars de les plagues.
"En el cas del cultiu de la vinya, utilitzar mètodes culturals en la lluita contra la podridura del raïm, amb l'objectiu d'evitar-ne la incidència, amb la prohibició expressa de l'ús de fungicides les tres setmanes anteriors a la collita.
"Realització d'almenys una anàlisi multiresidus de productes fitosanitaris sobre la producció final per cada 5 hectàrees, com a mínim, o una per cada unitat de superfície homogènia, si aquesta és inferior a 5 hectàrees.
Es disposa dels registres relatius als resultats de tots els anàlisi pertinents efectuats en plantes, o altres mostres que tinguin importància per a la salut humana.
"Utilitzar per a la lluita contra el corc del raïm (Lobesia Botrana), únicament mètodes biològics.
"d) Gestió sostenible de la fertilització (9.5).
"Realitzar la fertilització de les parcel·les d'acord amb els resultats obtinguts en les diferents analítiques, d'acord amb el pla d'adobatge establert.
Es respecten els períodes establerts en què està prohibida l'aplicació de determinats tipus de fertilitzants.
Es respecten les quantitats màximes per hectàrea de dejeccions ramaderes i d'altres fertilitzants nitrogenats establertes a Catalunya.
"e) Lluita contra l'erosió en mitjans fràgils de conreus llenyosos en terrasses i manteniment del paisatge (9.6).
"Mantenir en bon estat els murs de pedra seca i els elements i/o instal·lacions tradicionals relacionats amb el conreu, i realitzar-hi una revisió anual, com a mínim, per evitar la proliferació de vegetació
"Mantenir en bon estat els talussos amb vegetació a la zona accessible (altura inferior a 2,5 metres), manualment o mecànicament.
Realitzar les accions necessàries per evitar que l'aigua vessi per sobre el talús i es perdi sòl agrícola fèrtil en l'explotació mateixa.
"f) Foment del pasturatge de sotabosc en perímetres de protecció prioritària (9.7).
"Respectar les càrregues ramaderes anuals màximes i mínimes establertes a l'explotació, que hauran d'estar entre 0,2 UBM/ha, la mínima, i la màxima d'1 UBM/ha en aprofitaments comunals o 1,4 UBM/ha en la resta.
"La densitat necessària de punts d'aigua és d'1 punt cada 10-40 ha.
L'aigua subministrada als animals és de qualitat adequada
"g) Millora i foment de prats i pastures naturals en zones de muntanya (9.8).
"No tractar amb productes fitosanitaris els marges i altres elements de vegetació autòctona
"Evitar la proliferació de la vegetació arbustiva en totes les superfícies acollides a la mesura.
En cas que n'hi hagi, s'haurà d'eliminar
"Conservar i mantenir els elements ramaders tradicionals, com murs de pedra, marges poblats d'arbres, entre altres, necessaris per a un maneig adequat de les pastures, per evitar la sobreexplotació o la baixa explotació de la pastura.
"Respectar les càrregues ramaderes anuals màximes i mínimes establertes a l'explotació, que hauran de ser de 0,2 UBM/ha, la mínima, i la màxima d'1 UBM/ha amb aprofitament comunal o 1,4 UBM/ha per a la resta.
"Ressembrar el prat de dall amb espècies pròpies del prat com a mínim una vegada durant el període de cinc anys de compromisos.
Les espècies pròpies són: Arrhenatherum elatius, Avenula pubescens, Dactylis glomerata, Trifolium repens, Trisetum flavescens i altres espècies autòctones que autoritzi l'oficina comarcal del DAAM.
Aquesta ressembra pot incloure un màxim d'un 20% de llavor de: Festuca pratensis, Lolium perenne, Festuca arundinacea, Medicago sativa, Poa trivials, Poa pratense, Phleum pratense, Trifolium pratense.
"Efectuar i mantenir una distribució dels abeuradors adequada a la superfície de prats i pastures.
"Els animals tenen accés adequat a l'aigua de beguda.
L'aigua subministrada als animals és de qualitat adequada.
"h) Millora de pastures en zones de muntanya per a la protecció del paisatge i la biodiversitat (9.10).
"Desbrossar els marges sense emprar herbicides.
"Les càrregues ramaderes a respectar tenint en compte totes les espècies ramaderes de l'explotació són:
"Càrrega ramadera mínima: 0,2 UBM/ha.
"Càrrega ramadera màxima: amb aprofitaments comunals, 1 UBM/ha; no comunal, 1,4 UBM/ha.
"Les càrregues ramaderes equines a la superfície objecte d'ajut: mínima, 0,6 UBM/ha, i màxima, 1 UBM/ha.
No obstant això, en cas de no assolir els nivells de càrrega ramadera adequats, es realitzen les tasques necessàries per evitar la invasió arbustiva i la degradació de la pastura.
"No es podran aplicar productes fitosanitaris ni herbicides a les superfícies declarades en aquesta mesura.
"Manteniment de la coberta arbrada perimetral i els marges vegetals, i aquest manteniment comporta la substitució de les baixes, neteja i realització d'una poda a mitja alçada del tronc, amb un màxim de dues vegades en el període de cinc anys i fora de l'època de nidificació de les aus (1 de març a 31 de juliol).
"En el cas de les explotacions amb cabana ramadera s'han de respectar les càrregues ramaderes en tota l'explotació entre 0,2 i 1 UBM/ha, i s'ha d'evitar l'entrada dels animals a la pastura, quan el sòl està saturat.
"Manteniment de la coberta vegetal mitjançant barreges polifites dins de les parcel·les, per a la protecció de la flora i la fauna autòctona
No obstant això, en cas de no assolir els nivells de càrrega ramadera adequats, es realitzen les tasques necessàries per a evitar la invasió arbustiva i la degradació de la pastura.
"Prohibició de l'aixecament del prat o pastura.
"Racionalització de tractaments contra el Chilo suppressalis mitjançant tractaments biològics o feromones, complementats amb tractaments insecticides només a les zones que superin els límits de tolerància establerts i consensuats entre les agrupacions de defensa vegetal i el Servei de Sanitat Vegetal del DAAM, i amb productes fitosanitaris que no continguin al seu full oficial de registre les frases de risc R50 (molt tòxic per als organismes aquàtics), R51 (tòxic per als organismes aquàtics) i R55 (tòxic per a la fauna).
"En l'aplicació d'herbicides en un camp d'arròs, s'evitarà abocar als canals de desguàs aigua procedent de la parcel·la tractada durant els quatre dies següents al de l'aplicació del producte, de manera que al camp es mantingui quatre dies el nivell d'aigua necessari perquè el cultiu es desenvolupi en les millors condicions possibles
"De primers d'octubre a últims de març el control de les males herbes a l'arròs es farà mitjançant mitjans mecànics.
"Realitzar el control de brosses als canals i els desguassos de la superfície acollida de manera mecànica i/o manual.
No s'abandonen o aboquen materials residuals procedents d'activitats agrícoles o ramaderes, sobre terrenys entollats o amb neu ni sobre aigües corrents o estancades.
"j) Millora dels hàbitats esteparis de la plana agrícola de Xarxa Natura 2000 (9.12)
"Preservar els elements d'interès per a la fauna (com poden ser els punts d'aigua, els marges de pedra seca i les construccions tradicionals).
"Preservar sense alteracions els marges, les zones de vegetació autòctona i contigües en tipologia de vegetació i amplada, sense realitzar cap tractament químic, mecànic o de crema, però es permet la pastura.
"L'1 de juny als espais dels secans occidentals de Secans de Mas de Melons-Alfés i Secans del Segrià i Utxesa.
"El 15 de juny als espais dels secans occidentals de Plans d'Unilla i Secans de la Noguera.
"El 22 de juny per als espais dels secans orientals.
"Respectar el calendari de pràctiques agrícoles: la collita del cereal a partir de la data fixada en cada zona i el manteniment del rostoll fins a l'1 de setembre, excepte les superfícies incloses en perímetres de protecció prioritària d'incendis.
"Deixar una alçada mínima de rostoll de 10 centímetres o la palla picada en els secans occidentals i de 20 centímetres en els secans orientals.
En les parcel·les de secà sembrades amb cultius herbacis d'hivern, no es llaura amb volteig el sòl entre la data de recol·lecció de la collita anterior i l'1 de setembre, excepte per a realitzar cultius secundaris.
"Realitzar un únic tractament insecticida o fungicida durant el període de cinc anys.
En l'aplicació d'aquets productes, es complirà obligatòriament el que indiquen les etiquetes dels seus envasos, amb especial atenció a les referències sobre protecció de les aus:
"SPe 5: per protegir (les aus/els mamífers silvestres), el producte ha d'incorporar-se completament al sòl, i assegurar-se que s'incorpora al sòl totalment al final dels solcs.
"SPe 6: per protegir (les aus/els mamífers silvestres), s'ha de recollir tot el vessament accidental.
"SPe 7: no aplicar durant el període de reproducció de les aus.
"Anualment s'efectuarà un màxim de dos tractaments herbicides i es tindran en compte també les frases corresponents a SPe 5, SPe 6 i SPe 7.
La resta d'operacions al desherbat es realitzarà de forma mecànica.
"Queda prohibit el pastoratge dels rostolls del 15 d'abril al 15 de juliol en tots els secans orientals i del 15 d'abril a l'1 d'agost als secans occidentals.
Excepcionalment, i a la zona de Torreribera de la ZEPA dels Secans de Mas de Melons-Alfés, es permet la pastura a partir de l'1 de juliol.
"A la superfície lliure de sembra amb coberta vegetal no es permetrà cap tipus de tractament mecànic, químic o treball agrícola des del 15 d'abril fins a l'1 de setembre.
"Es permet la sega mecànica de la superfície lliure de sembra entre l'1 de setembre i el 15 d'abril.
Al realitzar la sega serà obligatòria la retirada del material vegetal resultant.
Excepcionalment, a la zona de Torreribera de la ZEPA dels Secans de Mas de Melons-Alfés es permet que aquesta sega es realitzi entre l'1 de setembre i el 15 de maig.
"No es permet ni llaurar ni aplicar purins o altres adobs en les àrees lliures de sembra durant tot el període de vigència de la superfície lliure de sembra en la mateixa ubicació
"Als guarets amb coberta herbàcia no es pot realitzar cap tipus de tractament mecànic, químic o treball agrícola des del 15 d'abril a l'1 de setembre.
"Als guarets es permet un únic tractament amb herbicida cada dos anys, abans del 15 de març.
També es pot realitzar la sega mecànica entre l'1 de setembre i el 15 d'abril.
Al realitzar la sega serà obligatori retirar el material vegetal resultant.
Excepcionalment, a la zona de Torreribera de la ZEPA dels secans de Mas de Melons-Alfés es permet que aquesta sega es realitzi entre l'1 de setembre i el 15 de maig.
"Durant tot el període de vigència del guaret no es permeten labors agrícoles ni l'aplicació de purins o d'altres adobs.
No es destrueixen ni danyen de manera deliberada els nius, els ous o les àrees de reproducció, hivernada o repòs de les aus.
"k) Conservació i millora de races autòctones (9.14).
"Realitzar les actuacions de pasturatge amb animals d'espècies autòctones.
Càrrega ramadera mínima superior a 0,1 UBM/ha."
Es modifica la darrera frase de la disposició transitòria segona de l'Ordre AAM/67/2012, de 14 de març, el qual queda redactat de la manera següent:
"En aquests casos, pel que fa referència a les ampliacions de superfície, no els és aplicable l'article 15.6 d'aquesta Ordre".
Es modifica la primera frase del desè paràgraf de l'apartat 9.12 c.2.a) de l'annex 6, que queda redactada de la manera següent:
"Realitzar un únic tractament insecticida o fungicida durant el període de cinc anys."
Barcelona, 24 d'octubre de 2012